32006R1830
L 354/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1830/2006 AL COMISIEI
din 13 decembrie 2006
de modificare a Regulamentului (CE) nr. 2092/2004 de stabilire a normelor de aplicare a unui contingent tarifar pentru importul de carne de vită și mânzat uscată dezosată originară din Elveția
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), în special articolul 32 alineatul (1) primul paragraf,
întrucât:
(1)
Regulamentul (CE) nr. 2092/2004 al Comisiei (2) deschide, pe bază multianuală pentru perioada 1 ianuarie-31 decembrie, un contingent tarifar comunitar în regim de scutire de drepturi la import pentru 1 200 tone de carne de vită și mânzat uscată dezosată clasificată la codul NC ex 0210 20 90, originară din Elveția.
(2)
Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (3) se aplică licențelor de import pentru perioadele contingentelor tarifare de import care încep de la 1 ianuarie 2007. Regulamentul (CE) nr. 1301/2006 adoptă în special normele privind cererile de licențe de import, calitatea reclamantului ca și emiterea licențelor. Regulamentul menționat anterior dispune deschiderea contingentelor tarifare de import pentru o perioadă de douăsprezece luni consecutive și limitează perioada de valabilitate a licențelor la ultima zi a perioadei contingentului tarifar de import. Dispozițiile Regulamentului (CE) nr. 1301/2006 trebuie să se aplice licențelor de import emise în conformitate cu Regulamentul (CE) nr. 1301/2004 fără a aduce atingere condițiilor suplimentare sau derogărilor stabilite de către regulamentul menționat anterior. Dat fiind că Regulamentul (CE) nr. 2092/3004 dispune gestionarea contingentului în cauză pe baza certificatelor de autenticitate emise de către autoritățile elvețiene și a licențele de import, dispozițiile Regulamentului (CE) nr. 2092/2004 trebuie să se alinieze, dacă este cazul, cu cele din capitolele I și III din Regulamentul (CE) nr. 1301/2006.
(3)
Prin urmare, Regulamentul (CE) nr. 2092/2004 trebuie modificat în consecință.
(4)
Măsurile prevăzute de prezentul regulament sunt conforme cu Comitetul de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 2092/2004 se modifică după cum urmează
1.
La articolul 1, primul paragraf se înlocuiește cu următorul text:
„Se deschide anual un contingent tarifar comunitar în regim de scutire de drepturi pentru carne de vită și mânzat uscată dezosată, clasificată la codul NC ex 0210 20 90, originară din Elveția, pentru un volum anual de 1 200 tone pentru perioada 1 ianuarie-31 decembrie (denumit în continuare «contingentul»).”
2.
La articolul 2 alineatul (2) se elimină al doilea paragraf.
3.
Articolul 5 se înlocuiește cu următorul text:
„Articolul 5
Certificatele de autenticitate și licențele de import sunt valabile trei luni de la data emiterii.”
4.
Articolul 6 se înlocuiește cu următorul text:
„Articolul 6
Dispozițiile Regulamentelor (CE) nr. 1291/2000 și (CE) nr. 1445/95, ca și cele ale capitolelor I și III din Regulamentul (CE) nr. 1301/2006 se aplică sub rezerva dispozițiilor prezentului regulament.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 2006.